stanford-oval/wikipedia huggingface dataset:
הטיעון האונטולוגי
הטיעון המקורי

טיעונו המקורי של אנסלם, שהוצג בספרו הפרוסלוגיום, נראה כך:
אנסלם פוסע כאן במשעול התפישה האפלטוניסטית של האסכולה ה"ריאליסטית" בפילוסופיה של ימי הביניים, שלפיה למושגים כמו "אדום" או "יפה" או "גדול" ("אוניברסלים") יש קיום ממשי מחוץ לדמיון האנושי. לפי תפיסה זו, אם ניתן להעלות על הדעת דבר כלשהו (כמו תפישת האל), סימן הוא שלדבר יש ממשות בתחום האוניברסלים.
ננסח את טיעונו של אנסלם באופן פשוט ומובן יותר:
בואו נגיד שאדם חשב על דמות מסוימת. נבסס את הטענה שלנו על ההנחה הבאה:
א. הנחה ראשונה - אלוהים הוא הישות הגדולה ביותר שניתן להעלות על הדעת. מכאן, אם אותו אדם חשב על ישות גדולה יותר מהאל, הרי שהדמות הראשונה היא איננה האלוהים האמיתי. האלוהים האמיתי תמיד יהיה הגדול והחזק ביותר.
ב. הנחה שנייה - דמות שקיימת גם במציאות וגם במחשבה גדולה וחזקה מזאת הנמצאת רק במחשבה (לפי התפישה שהייתה נהוגה באותם הימים).
עכשיו נשלב בין שתי ההנחות:
אם הישות שהיא אלוהים היא הישות הגדולה מכולן ואי אפשר להעלות על הדעת דמות אחרת גדולה ממנה, ואין אלוהים גדול ממנו, ודאי אלוהים קיים גם במציאות. כי הרי אם לא היה קיים גם במציאות, היינו יכולים למצוא דמות אחרת חזקה ממנו ואז הוא לא היה אלוהים.
טיעון זה מוכיח כי למעשה אלוהים אכן קיים.
את הטיעון האונטולוגי ניתן להציג גם כשתי טענות לוגיות ומסקנה:
אלוהים הוא כליל המעלה.
קיום היא אחת המעלות.
מכאן, שאלוהים קיים.
ובניסוח העוקב ביתר דיוק אחר הגיונו של אנסלם:
אלוהים הוא גדול מכל דבר.
אני יכול לחשוב על אלוהים (כלומר, הוא דבר שניתן להעלותו על דעת אנוש).
אני יכול לחשוב על משהו ואותו משהו קיים גם במציאות (ובהיותו קיים גם במציאות, קיומו גדול יותר).
בגלל 1, אלוהים חייב להיות גדול מהמשהו ב-3. לשם כך עליו להיות קיים במציאות.
לכן, אלוהים קיים.
ביקורת הטיעון

כנגד הטיעון האונטולוגי של אנסלם הועלו מספר התנגדויות חזקות, חלקן דווקא מהמחנה התאיסטי, ונוספו לו מספר פיתוחים מודרניים מעניינים.
ביקורת הטיעון > האי של גואנילו

גואנילו ממרמוטיה, נזיר ובן זמנו של אנסלם, הסתייג מניסיונו של אנסלם להגדיר דברים אל תוך המציאות. הוא טען כי ניתן להמיר את אלוהים בטיעון של אנסלם באי דמיוני הגדול מכל אי שניתן להעלותו על הדעת וכך, מאחר שניתן להעלות אי כזה על הדעת, הרי שאי כזה צריך להתקיים, אף על פי שככל הידוע לנו אי כזה אינו קיים. בניסוח לוגי:
א' הוא האי הגדול ביותר שניתן להעלות על הדעת.
אני חושב על א'.
א' הקיים במחשבתי וגם במציאות, גדול מאי הקיים רק כרעיון.
אם א' קיים רק כמחשבה במוחי, הרי שניתן לדמיין אי אחר הגדול מא'.
אך אי אפשר לדמיין אי הגדול מא'.
על כן, א' קיים.
הבעיה העיקרית עם ההוכחה של גואנילו היא שלתכונות שאפשר לייחס לאי (לדוגמה, גודל) מידה מרבית מוגדרת. אצל אנסלם, לעומת זאת, מיוחסת מראש לאלוהים התכונה של מידה המרבית המוחלטת של תכונות כמו חכמה, יופי או יכולת, כך שלא ניתן להעלות על הדעת משהו שמעבר למידה המרבית (למעשה, הענקת המידה המרבית של תכונות אלו לאלוהים חיונית כדי שהטיעון של אנסלם יוכל לעבוד). במילים פשוטות, האי של גואנילו הוא היתכנות ולא מוחלטות ולכן אינו משפיע על הטיעון האונטולוגי.
ביקורת הטיעון > ביקורתו של אקווינס

תומאס אקווינס, הפילוסוף בן המאה השלוש עשרה, העלה מספר הסתייגויות מהטיעון של אנסלם. ראשית, טען, כי משמעות המילה "אל" או "אלוהים" אינה זהה אצל כל אדם וכי ישנם גם אנשים המבינים את המונח כמסמל ישות שיש לה גוף. במילים אחרות, הטיעון של אנסלם עובד רק אצל אנשים המבינים את המונח "אלוהים" כמו אנסלם. נוסף על כך, גם אם כולנו נבין את המונח "אלוהים" באותו אופן, לא נובע מכך שמה שאנו מבינים מכך קיים ממש, אלא רק שהוא קיים בתפישתנו.
הבעיה עם טיעונו הראשון של תומאס אקווינאס היא שניתן לעקוף אותו בקלות באמצעות החלפת המילה "אלוהים" בהגדרה אחרת כלשהי כמו "יישות שלא ניתן לחשוב על גדולה ממנה" ואז טיעונו של תומאס נופל. טיעונו השני של תומאס נופל אף הוא אם עוקפים אותו. לצורך הטיעון האונטולוגי (וכדי לשמר את תקפותו) אין זה חשוב אם אנו מבינים את המונח אלוהים באופן מלא או חלקי, או אפילו אם ניתן לנו להבינו באופן כלשהו.
ביקורת הטיעון > הביקורת של קאנט

הפילוסוף הגרמני בן המאה השמונה עשרה עמנואל קאנט פסע בעקבות ה"התנגדויות" של פייר גסנדי ל"הגיונות" של רנה דקארט. קאנט דחה את הטיעון של אנסלם שקיום במחשבה ובמציאות גדול יותר מאשר קיום בתפישה בלבד. לפי קאנט, מהנחתו זו של אנסלם נובע שהקיום הוא תכונה ושבעלות על תכונה זו הופכת את בעל התכונה לטוב יותר, אך טיעון זה יש לדחות מהטעם הפשוט שקיום אינו תכונה אלא פן הכרחי ובלתי ניתן להפרדה מהדבר שלו מיוחס הקיום. לדוגמה, המשפט "אלוהים קיים" שקול לאמירת "אלוהים" משום שהקיום של אלוהים אינו תכונה ואינו פרדיקט לוגי. כאשר אנו אומרים "אלוהים" מוטמעת באמירה ההנחה שהוא קיים.
מעבר לכך, גם אם מסכימים שקיום הוא תכונה, לא נובע מכך שהיא משפרת את בעליה. לפי נורמן מלקולם (Malcolm, N., 1960, "Anselm's Ontological Arguments" Philosophical Review 69: 41-62), ניתן לטעון כי הבית שלי יהיה טוב יותר אילו יותקן בו בידוד, אך לא ניתן לטעון שהבית שלי יהיה טוב יותר מאשר לו לא היה לי בית. כלומר, אם אלוהים קיים, אין בכך דבר טוב יותר מאשר אילולא היה קיים מצד תכונותיו. במילים פשוטות, הקיום הוא תכונה שלא ניתן לקשר אליה ערכיות כלשהי, ומכאן שהטיעון האונטולוגי של אנסלם נופל.
ביקורת הטיעון > ביקורת נוספת

על פי חלק מהמבקרים של הטיעון האונטולוגי[דרוש מקור], יש בו בעיה עקרונית ובסיסית והיא שהוא מניח מראש את הטעון הוכחה. כלומר, הוא נופל במלכודת הכשל מעגל קסמים. אצל אנסלם, השלב הראשון בהוכחה הוא ההנחה ש"אלוהים הוא כליל המעלה", היינו, שיש אלוהים ושיש לו תכונות שונות. אם נקבל את טיעונו של קאנט ש"אלוהים" ו"יש אלוהים", זהים, הרי שאנסלם מניח שיש אלוהים כדי להוכיח שיש אלוהים. כל הגרסאות האחרות של הטיעון מתחילות מהנחה דומה ולכן, על פי ביקורת זו, במהותן הן כולן בעלות מבנה בסיסי זהה: אלוהים קיים [הוכחה] ולכן אלוהים קיים.
על פי המצדדים בקו ביקורת זה, הטיעון האונטולוגי בנוי על כך שהתוצאה הסופית של הטיעון מונחת מראש ולכן אפשר להעמיד אותו על ראשו בקלות, ואם הטיעון תקף מבחינה לוגית (כלומר, אחרי שקיבלנו את ההנחות) ניתן להגיע למסקנות הפוכות לגמרי. הפילוסוף האוסטרלי דאגלס גסקינג(אנ') ניסה לעשות זאת באמצעות הצגת ההנחה ש"ככל שהמגבלה על יצירת העולם גדולה יותר, כך ההישג מרשים יותר" ומאחר שאין מגבלה גדולה יותר מאשר אי-קיום, המסקנה ההגיונית היא, על פי גסקינג, שאין אלוהים. ניתן לבצע הצבה הפוכה כזו ברוב ההוכחות האחרות.
כאשר מוציאים את קיום האלוהים מהנחות היסוד, נוצרת בעיה קשה עוד יותר. אם מקבלים, כפי שמקבלים רוב המשתמשים בטיעון האונטולוגי, שאלוהים אינו יכול להיות חלק משרשרת התכנותית (כלומר, לא ניתן להשתמש במבנה הכולל דברים מן העולם הזה כדי להוכיח שיש אלוהים כמו: ראיתי חתול (הוכחה) ולכן, יש אלוהים), כי אז אין למעשה כל דרך מעשית להוכיח את קיום האל באמצעות טיעון זה.
הלוגיקן ריימונד סמוליאן טען גם הוא שישנו כשל מעגליות בטיעון, והדגים זאת בעזרת הטיעון הבא:
כדי להוכיח שקיים חד-קרן, יש להוכיח שקיים חד קרן קיים (שהרי כל חד קרן שקיים אכן קיים).
אם קיים חד קרן קיים - קיים חד קרן.
אם לא קיים חד קרן קיים - הרי שזו סתירה, מפני שכל חד קרן קיים חייב להיות קיים, מעצם הגדרתו. משום כך, על ידי הוכחה בדרך השלילה הוכחנו שקיים חד קרן.
קיבלנו שבכל אחד מהמקרים קיים חד קרן, ולכן נסיק שקיים חד קרן.
גרסאות הפילוסופים הרציונליסטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפילוסופים הרציונליסטים דקארט, שפינוזה ולייבניץ הציגו גרסאות משלהם לטיעון האונטולוגי.
גרסאות הפילוסופים הרציונליסטים > דקארט

בבסיס ההוכחה האונטולוגית של רנה דקארט לקיום האל עומדות שתי הנחות עיקריות. ראשית, דקארט מניח כי לא ניתן להפריד בין מהות האל למציאותו. ושנית, הוא מניח שהאל הוא יש מושלם בתכלית וככזה הקיום הוא אחת התכונות שלו. ולכן תהיה זו סתירה להגדיר אל בלי קיום, ועל-כן האל מוכרח להיות קיים במציאות.
על פי דקארט, הקיום של האל נובע בצורה ישירה מההגדרה שלו. האל הוא הדבר היחיד שמכיל את הכול, גם את המושג "קיום במציאות", ועל-כן אי אפשר לשלול את קיומו בלי להיקלע לסתירה. יש לשים לב שבקשר מושגי כמו הר וגיא – בו אם ישנו מושג כזה "הר" הרי שהוא מחייב קיום של "גיא" (או מושג של עליה שמחייבת מושג של ירידה), עדיין ייתכן כי בפועל לא קיים שום הר ושום גיא. אצל האל בתפיסתו של דקארט, לעומת זאת, הקיום הוא חלק הכרחי מן ההגדרה בשל היותו שלם בתכלית.
כנגד גרסתו זו של דקארט נטען שאם בהגדרת מהות האל מופיעה מציאות, אין זה אומר שהוא יהיה קיים בפועל במציאות (ההגדרה לא גוררת בהכרח ביטוי במציאות).
גרסאות מודרניות

לטיעון האונטולוגי הוצעו מספר גרסאות חדשות, העושות שימוש בלוגיקה המודרנית. הידועות שבהן הן הגרסאות של מלקולם, פלנטינגה וכן גרסתו של המתמטיקאי והלוגיקן קורט גדל.
גרסאות מודרניות > ההוכחה המודלית של מלקולם

נורמן מלקולם ניסה לשפר את הטיעון האונטולוגי באמצעות סילוק כמה מן החולשות הגלויות שבטיעונו של אנסלם. הוא הקביל בין שני עולמות לוגיים אפשריים, שבאחד מהם קיים יצור נצחי א' ובאחר לא. מאחר שקיומו של א' אינו יכול להיות תלוי בנסיבות היתכנותיות כלשהן בעולם שבו הוא נמצא, הרי שאם אינו נמצא בעולם כלשהו, קיומו בלתי אפשרי כלל מבחינה לוגית. ובמהופך, אם הוא נמצא בעולם לוגי אפשרי כלשהו, הוא חייב להמצא בכולם. כלומר, קיומו של האל הוא או בלתי אפשרי מבחינה לוגית או הכרחי מבחינה לוגית.
השלב הבא, מבחינת מלקולם, הוא לבחון האם קיומו של יצור נצחי הוא סתירה עצמית. לפי מלקולם, אין לנו סיבה להניח שכך הדבר ומכאן, שקיום האל אינו בלתי אפשרי מבחינה לוגית ועל כן, הכרחי מבחינה לוגית. ההוכחה היא כזו:
אלוהים, כעניין קונספטואלי, הוא יצור בלתי מוגבל.
קיום יצור בלתי מוגבל הכרחי או בלתי אפשרי מבחינה לוגית.
קיום יצור בלתי מוגבל אינו בלתי אפשרי מבחינה לוגית.
על כן, קיומו של אלוהים הכרחי מבחינה לוגית.
מלקולם מסלק כאן את החולשה העיקרית של אנסלם -- הטענה שקיום בעולם המושגי ובעולם הממשי גם יחד טוב יותר מקיום בעולם המושגי.
גרסאות מודרניות > הטיעון של פלנטינגה

רוב הפילוסופים העכשוויים סבורים כי הטיעון האונטולוגי, לפחות כניסוחו אצל אנסלם, אינו עומד בבחינה לוגית מחמירה. ישנם כמה, עם זאת, שניסו, כמו מלקולם, להחיותו בדרכים שונות. אחד הבולטים ביניהם היה אלווין פלנטינגה (אנ') שהעלה באמצע שנות השישים של המאה העשרים גרסה מחודשת של הטיעון האונטולוגי המבוססת על הנחה S5 של הלוגיקה המודלית. פלנטינגה מתחיל בשתי הנחות:
בהגדרה, ישות בעלת גודל מרבי היא ישות הקיימת בהכרח והיא בהכרח כל יכולה, כל יודעת וטובה באופן מושלם.
ישות בעלת גודל מרבי היא ישות שתהיה בעלת גודל מרבי בכל עולם אפשרי.
מכאן הוא ממשיך וטוען:
התפישה של ישות בעלת גודל מרבי היא עקבית.
אם 1 נכון, כי אז יש לפחות עולם אפשרי אחד שבו ישות בעלת גודל מרבי אפשרית.
על כן, יש לפחות עולם אפשרי אחד שבו ישות בעלת גודל מרבי קיימת.
אם ישות בעלת גודל מרבי קיימת בעולם אחד, הרי שהיא קיימת בכל עולם לוגי אפשרי.
מכאן שישות בעלת גודל מרבי (אלוהים) קיימת בכל עולם לוגי אפשרי.
מכאן הוא ממשיך וטוען:
אפשרי כי נכון בהכרח כי ישות כל יודעת וכל יכולה וטובה באופן מושלם קיימת.
על כן, נכון בהכרח כי ישות כזאת קיימת לפי הטענה הקודמת ולפי הנחה S5.
על כן, ישות כזאת קיימת.
לקריאה נוספת

כללי דה-מורגן
Jori, Alberto, 'Die Paradoxien des menschlichen Selbstbewusstseins und die notwendige Existenz Gottes - Zu 'Cogitatio' und 'Intellectus' im Streit zwischen Anselm und Gaunilo', in: C. Viola and J. Kormos (ed.), Rationality from Saint Augustine to Saint Anselm. Proceedings of the International Anselm Conference - Piliscsaba (Hungary) 20-23 June 2002 (Piliscsaba 2005), 197-210.
Malcolm, Norman, "Anselm's Ontological Argument," Philosophical Review, vol. 69, no. 1 (1960), 41-62
Plantinga, Alvin, The Ontological Argument from St. Anselm to Contemporary Philosophers (Garden City, NY: Doubleday, 1965)
Plantinga, Alvin, 1974, The Nature of Necessity Oxford: Oxford University Press
Oppy, Graham Robert, Ontological arguments and belief in God. Cambridge: Cambridge University Press, 1995.
יובל שטייניץ, עץ הדעת - אלוהים, לוגיקה וסיבתיות, דביר, 1994 (חלק א')
יובל שטייניץ, טיל לוגי מדעי לאלוהים ובחזרה, הוצאת זמורה-ביתן, 1998
הערות שוליים

1 2  Friedman, J.I. (1979) The Mystic's Ontological Argument
↑  Anslem's Proslogium
↑  Moshe Samoha, דקארט - ההוכחה האונטולוגית לקיום האל
| --- | --- |
בקרת זהויות :  NLI: 987007533667105171  BnF: cb11936495j (data)  LCCN: sh85055555  LNB: 000117152
וילבור סוט

| --- | --- |

 לידה:  14 בספטמבר 1996 (בן 28) סאפוק, אנגליה
 שם לידה:  ויל גולד
 שם במה:  וילבור סוט
 מוקד פעילות:  אנגליה 
 תקופת הפעילות:  מ-2018
 מקום לימודים:  East Sussex College 
 עיסוק:  אושיית רשת, יוטיובר, סטרימר, זמר-יוצר
 סוגה:  קומדיה, סאטירה, אינדי פופ, אינדי רוק
 שפה מועדפת:  אנגלית, אנגלית בריטית
 כלי נגינה:  גיטרה, גיטרת בס, פסנתר
 חברת תקליטים:  Anvil Cat Records, AWAL 
 פרופיל ב-IMDb
 
ויל גולד (נולד ב-14 בספטמבר 1996; באנגלית: Will Gold), הידוע יותר בשם וילבור סוט (Wilbur Soot), הוא אושיית רשת, סטרימר Twitch, וזמר-יוצר בריטי. הוא נודע לראשונה בשנת 2017 בזכות עבודתו עם ערוץ היוטיוב הקומי הקבוצתי SootHouse, שם הופיע באופן חוזר והיה העורך הראשי ומייסד שותף. מאוחר יותר הוא התחיל ערוץ משלו, Wilbur Soot, ב-29 במרץ 2019. הוא הוציא את הסינגל הראשון שלו, "The 'Nice Guy' Ballad", בינואר 2018. הסינגל השישי שלו, "Your New Boyfriend", הגיע לשיא במקום 65 במצעד הסינגלים הבריטי.
קריירה > יוטיוב וטוויץ'

גולד התפרסם כעורך בערוץ היוטיוב הקבוצתי SootHouse, שהוקם על ידי גולד וכמה מחבריו. הערוץ כלל בעיקר סרטוני תגובה, כאשר חבריו צפו בממים ולייף האקים, בנוסף לנושאים אחרים.
הוא יצר את הערוץ הראשי שלו, Wilbur Soot, ב-29 במרץ 2019. הערוץ מציג תוכן הנוגע למשחקי וידאו, לרוב, משחק ארגז החול משנת 2011, מיינקראפט. גולד גם עושה סטרימים באופן קבוע בטוויץ', שם צבר למעלה מ-3 מיליון עוקבים, נכון למאי 2021, מה שהופך אותו לערוץ ה-40 הכי נעקב בפלטפורמה.
ב-2020, גולד הצטרף לשרת המיינקראפט שמתמקד על משחק תפקידים, Dream Smp, שמנוהל בידי היוטיובר דרים. בשרת, גולד ייסד את המדינה ל'מנברג ובסופו של דבר להיות כותב מוביל. גולד גם התחרה במספר תחרויות מיינקראפט, כולל אליפות מיינקראפט (MC Championships) ומיינקראפט מאנדיי. בינואר 2021, גולד היה אחד משמונת המשתתפים בטורניר השחמט BlockChamps, שהונחתה בידי אלכסנדרה בוטז ואחותה, אנדראה. גולד הודח מהטורניר בסיבוב הראשון, לאחר שהפסיד ליוטיובר ולסטרימר הטוויץ' העמית, ג'ורג'נוטפאונד (GeorgeNotFound).
ב-3 באפריל 2021, גולד החל להקליט פודקאסט שנקרא Hey and Stuff.
קריירה > מוזיקה

אף שהוא ידוע בעיקר כיוטיובר, גולד הוא גם מוזיקאי ורב-נגן. הוא הוציא את הסינגל הראשון שלו, "The 'Nice Guy' Ballad", בינואר 2018. גולד הגיע לראשונה למצעדים עם הסינגל השישי שלו, "Your New Boyfriend", שיצא בדצמבר 2020, והגיע לשיא במצעד הסינגלים הבריטי במקום 65. השיר הופיע גם במצעד האינדי הבריטי ובמצעד הסינגלים האירי, שם הגיע לשיאו במקום 10 ו-100 בהתאמה. גולד גם הופיע במצעדי אמנים שונים, כולל האמנים העולים של בילבורד והפריצה הטובה ביותר של הרולינג סטון.
קריירה > לאבג'וי

לאבג'וי (באנגלית: Lovejoy) היא להקת אינדי רוק בריטית שהוקמה על ידי סוט ב-2021 ועיקר פעילותה היא בברייטון, עיר מגוריו של סוט. סולן הלהקה הוא סוט עצמו, הגיטריסטים הם סוט וג'ו גולדסמית, גיטריסט הבס הוא אש קאבוסו והמתופף הוא מארק בורדמן. הלהקה נקראת על שם אחד מחבריו הקרוי בנדיקט לאבג'וי.
ב-10 במאי 2021 הלהקה הוציאה את המיני אלבום הראשון שלהם שנקרא "Are You Alright?". האלבום הופק בידי המפיק המוזיקלי קמרון נסביט והגיע למקום הראשון במצעד ה-iTunes האמריקאי, והשירים "One Day", ‏"Taunt" ו-"Sex Sells" הופיעו במקומות 54, 75 ו-93 במצעד הסינגלים הבריטי, בהתאמה. ב-11 במאי יצא וידאו קליפ לשיר "One Day" שנערך בידי אלודי גרנוויל וביום לאחר מכן גם לשיר "Taunt".
ב-14 באוקטובר יצא המיני-אלבום השני של הלהקה, אשר נקרא "Pebble Brain".
קריירה > האשמות

ב-24 בפברואר שלבי גרייס (ידועה בשם Shubble) חברתו לשעבר של גולד, פרסמה ברשת החברתית טוויץ שניהלה מערכת יחסים מתעללת איתו, שכן היה "נושך" אותה בצורה קבועה והפעיל מניפולציות כלפיה. גולד עצמו התייחס לפרשה 3 ימים מאוחר יותר וטען שהייתה הסכמה משותפת כלפי ה"נשיכה", הוא לא התייחס לשאר ההאשמות.
מספר ימים לאחר מכן עוד שתי נשים טענו כי ניהל איתם מערכת יחסים דומה וכן ביצע באחת מעשים מגונים כאשר הייתה תחת השפעת אלכוהול. [דרוש מקור]
דיסקוגרפיה > מיני-אלבומים

| שם | פרטים |
| --- | --- |
Maybe I Was Boring:  פורסם: 25 בדצמבר 2019  פורמטים: הורדה דיגיטלית, סטרימינג
Your City Gave Me Asthma:  פורסם: 25 ביוני 2020  פורמטים: הורדה דיגיטלית, סטרימינג
Are You Alright? (כחלק מלאבג'וי):  פורסם: 8 במאי 2021  פורמטים: הורדה דיגיטלית, סטרימינג
Pebble Brain (כחלק מלאבג'וי):  פורסם: 14 באוקטובר 2021  פורמטים: הורדה דיגיטלית, סטרימינג
Wake Up & It's Over (כחלק מלאבג'וי):  פורסם: 12 במאי 2023  פורמטים: הורדה דיגיטלית, סטרימינג
דיסקוגרפיה > שירים

| כותרת | שנה | מיקומי שיא במצעדים> מצעד הסינגלים הבריטי | מיקומי שיא במצעדים> מצעד האינדי הבריטי | מיקומי שיא במצעדים> מצעד הסינגלים האירי | אלבום |
| --- | --- | --- | --- | --- | --- |
| "The 'Nice Guy' Ballad" | 2018 | – | – | – | סיגלים שאינם אלבומים |
| "I Am Very Smart" | 2019 | – | – | – | סיגלים שאינם אלבומים |
| "Karen, Please Come Back I Miss the Kids" | 2019 | – | – | – | סיגלים שאינם אלבומים |
| "Maybe I Was Boring" | 2019 | – | – | – | Maybe I Was Boring |
| "For Memories" | 2019 | – | – | – | Maybe I Was Boring |
| "White Wine In A Wetherspoons" | 2019 | – | – | – | Maybe I Was Boring |
| "!It's All Futile! It's All Pointless" | 2019 | – | – | – | Maybe I Was Boring |
| "Jubilee Line" | 2020 | – | – | – | Your City Gave Me Asthma |
| "Saline Solution" | 2020 | – | – | – | Your City Gave Me Asthma |
| "Since I Saw Vienna" | 2020 | – | – | – | Your City Gave Me Asthma |
| "Losing Face" | 2020 | – | – | – | Your City Gave Me Asthma |
| "Your Sister Was Right" | 2020 | – | – | – | Your City Gave Me Asthma |
| "La Jolla" | 2020 | – | – | – | Your City Gave Me Asthma |
| "I'm Sorry, Boris" | 2020 | – | – | – | Your City Gave Me Asthma |
| "I'm in Love with an E-Girl" | 2020 | – | – | – | סינגלים שאינם אלבומים |
| "Internet Ruined Me" | 2020 | – | – | – | סינגלים שאינם אלבומים |
| "Your New Boyfriend" | 2020 | 65 | 10 | 100 | סינגלים שאינם אלבומים |
הערות שוליים

1 2 3  "Wilbur Soot: Un hit avec une captivante romance à sens unique". 20 minutes (בצרפתית). Schibsted. 6 בינואר 2021. נבדק ב-20 בינואר 2021. {{cite web}}:  (עזרה)
1 2 3  Bovey, LJ (23 באוקטובר 2019). "Gamer Focus: Who Is Wilbur Soot?". The Versed. Clickon Media. נבדק ב-28 בדצמבר 2020. {{cite web}}:  (עזרה)
1 2 3  "Wilbur Soot – Full Official Chart History". Official Charts Company. נבדק ב-26 בינואר 2021. {{cite web}}:  (עזרה)
↑  "Top 100 Most Followed Twitch Accounts (Sorted By Followers Count)". Social Blade. נבדק ב-12 במרץ 2021. {{cite web}}:  (עזרה)
↑  Asarch, Steven (16 בפברואר 2021). "Inside YouTube's Minecraft boom: how an exclusive roleplay server helped a group of streamers dominate the platform's charts". Insider. נבדק ב-2 במרץ 2021. {{cite web}}:  (עזרה)
↑  Michael, Cale (26 בספטמבר 2020). "Every MC Championship winner". Dot Esports. Gamurs. נבדק ב-19 בינואר 2021. {{cite web}}:  (עזרה)
↑  Michael, Cale (9 בספטמבר 2019). "Minecraft Monday week 12 scores and standings". Dot Esports. Gamurs. נבדק ב-21 בינואר 2020. {{cite web}}:  (עזרה)
↑  Copeland, Sam (17 בינואר 2021). "BlockChamps Sets Chess Viewership Record". Chess.com. נבדק ב-21 בינואר 2020. {{cite web}}:  (עזרה)
↑  Gold, Will (3 באפריל 2021). "Roleplay". YouTube. Hey and Stuff. נבדק ב-5 באפריל 2021. {{cite web}}:  (עזרה)
1 2  "Official Independent Singles Chart Top 50: 18 December 2020 – 24 December 2020". Official Charts Company. נבדק ב-19 בינואר 2020. {{cite web}}:  (עזרה)
1 2  "Ireland Singles Top 100 (February 11, 2021)". Irish Recorded Music Association. נבדק ב-3 במרץ 2021. {{cite web}}:  (עזרה)
↑  "Emerging Artists: The Week of December 26, 2020". Billboard. נבדק ב-19 בינואר 2020. {{cite web}}:  (עזרה)
↑  Blake, Emily (7 בינואר 2021). "RS Charts: Vory, DJ Scheme and Trey Lewis Lead Breakthrough 25 Chart". Rolling Stone. נבדק ב-19 בינואר 2020. {{cite web}}:  (עזרה)
↑  Where did the name Lovejoy come from?, Twitch
↑  Periwal, Saahil Agnelo (10 במאי 2021). "TommyInnit, Karl Jacobs, and more join the Minecraft community in celebrating launch of Wilbur Soot's band, 'Lovejoy'". Sportskeeda. נבדק ב-15 במאי 2021. {{cite web}}:  (עזרה)
↑  Saahil Agnelo Periwal, TommyInnit, Karl Jacobs, and more join the Minecraft community in celebrating launch of Wilbur Soot's band, "Lovejoy", www.sportskeeda.com, ‏2021-05-10 (באנגלית אמריקאית)
↑  Lovejoy - YouTube, www.youtube.com
↑  Cameron Nesbitt, Genius (באנגלית)
↑  @chartdata (11 במאי 2021). "Lovejoy's 'Are You Alright? EP' has reached #1 on US iTunes (@LVJYonline/@WilburSoot)." (Tweet) (באנגלית) – via Twitter. {{cite web}}:  (עזרה)
↑  "Lovejoy | full Official Chart History". Official Charts Company. נבדק ב-15 במאי 2021. {{cite web}}:  (עזרה)
| --- | --- |
בקרת זהויות :  MusicBrainz: 3ed8ee52-b58f-4332-8452-b6608bc90328
ין גה לינג

| --- | --- |

 לידה:  16 בנובמבר 1958 (בת 66) שאנגחאי, הרפובליקה העממית של סין 
 מדינה:  הרפובליקה העממית של סין, ארצות הברית 
 מקום לימודים:  אוניברסיטת קולומביה 
 שפות היצירה:  סינית, אנגלית 
 
ין גה לינג (באנגלית Geling Yan) (נולדה ב-16 בנובמבר 1958) סופרת אמריקאית ממוצא סיני.
קורות חיים

לינג שנולדה בשאנגחאי ברפובליקה העממית של סין ועברה לארצות הברית בעקבות המחאות בכיכר טיין-אן-מן שנת 1989. היא החלה לכתוב כעיתונאית בסוף שנות השבעים של המאה העשרים. כתבה סיפורים קצרים, רומנים תסריטים וביוגרפיות. בעלת תואר בוגר בספרות מאוניברסיטת Wuhan ותואר מסטר ממכללת קולומביה לאומנות בשיקגו. חברה בגילדת כותבי הוליווד של אמריקה (כותבי תיאטרון וקולנוע ובאיגוד הכותבים של סין).
במהלך מהפכת התרבות בסין שימשה כבר בהיותה בגיל 12 כרקדנית בלהקת בידור. שרתה בטיבט בצבא סין (צבא השחרור העממי) ושמשה אחר כך ככתבת צבאית במלחמה נגד וייטנאם שהתנהלה ב-1979. בשרותה הגיעה לדרגה המקבילה לדרגת סגן-אלוף. פרסמה את הרומן הראשון שלה בסינית בשנת 1985. פרסמה יותר מעשרים ספרים בהוצאות שונות בסינית ובאנגלית בסין, טאיוון, הונג קונג וארצות הברית.
ספרה שתורגם לעברית

פשפש הנשפים, תרגמה מאנגלית: ברוריה בן ברוך. הוצאת ידיעות ספרים, 2009.
מספריה

אוסף סיפורים בשם White Snake and Other Stories (הנחש הלבן וסיפורים אחרים, פורסם בשנת 1999)
The Lost Daughter of Happiness (הבת האבודה של האושר, פורסם בשנת 2001)
The Banquet Bug פורסם בעברית ב-2009 כפשפש הנשפים, פורסם לראשונה בשנת 2006
תסריטים ומספר כתבים שעובדו לסרטי קולנוע ובהם

Siao Yu סרט טאיווני משנת 1995
Xiu Xiu: The Sent Down Girl סרט סיני משנת 1999.
Mei Lanfang תסריט משנת 2008
Yi ge nv ren de shi shi עיבוד לטלוויזיה שנת 2009
פטריק אלן

סר פטריק לינטון אלן (באנגלית: Patrick Allen; נולד ב-7 בפברואר 1951) הוא כומר אדוונטיסטי ג'מייקני והמושל הכללי הנוכחי של ג'מייקה.
ביוגרפיה > ראשית חייו

פטריק לינטון אלן נולד בקינגסטון ב-7 בפברואר 1951. הוא היה הרביעי מבין חמישה ילדים לפרדיננד אלן, חקלאי, וכריסטיאנה אלן (לבית גרנט), עקרת בית. הוריו היו חקלאים.
בעקבות מות אביו, אלן בן ה-19 נסע למכללת המורים של מוניג כדי ללמוד הוראה. הוא הפך למורה בבית ספר בסנט מרי פאריש. בשנים 1979–1983 שימש אלן כמנהל במספר בתי ספר.
ביוגרפיה > מנהיג אדוונטיסטי

אלן ביקש להיטבל לראשונה כשהיה בן תשע, אך משפחתו התנגדה בתחילה לרעיון. ב-15 בספטמבר 1962, בגיל אחת עשרה, הוטבל אלן על ידי כנסיית האדוונטיסטים של יום השביעי. לאחר למעלה מעשור כמורה, אלן עזב את קריירת ההוראה ונסע לאוניברסיטת אנדרוס בארצות הברית, שם קיבל תואר ראשון בהיסטוריה ודת בשנת 1985 ותואר שני באמנויות בתאולוגיה שיטתית כעבור כשנה.
אלן חזר לג'מייקה כדי לשמש ככומר, וברבות השנים עלה בסולם ההנהגה. אלן מונה כמנהל תחום החינוך והתקשורת בכנסייה במדינה. מאוחר יותר שימש כמנהל אגף החינוך וחיי המשפחה באזור שכלל את ג'מייקה, איי בהאמה, איי קיימן ואיי טורקס וקייקוס .  בשנת 1993 חזר לאוניברסיטת אנדרוס, שם עבד במשרד הרשם במקביל ללימודי דוקטורט במנהל חינוך. לאחר קבלת הדוקטורט בשנת 1998, חזר אלן לג'מייקה. שם הפך לנשיא ועידת ג'מייקה המרכזית, ובשנת 2000 לנשיא איחוד הודו המערבית של הכנסייה האדוונטיסטית. בשנת 2005 הוא נבחר לכהונה שנייה בת חמש שנים. בנאום קבלתו, אלן סבר כי ההסברה בכנסיות צריכה לטפל בבעיות קהילתיות הכוללות את האיידס, התעללות במשפחה, היריון בגיל הנעורים, אבטלה ופשע. במהלך תקופה זו שימש אלן גם כיושב ראש הדירקטוריונים של אוניברסיטת צפון קריבי ובית החולים אנדרוז.
ביוגרפיה > מושל כללי

ביולי 2008, המושל הכללי של ג'מייקה, סר קנת׳ הול, החליט להתפטר מסיבות בריאותיות. הוא שוכנע להישאר בתפקיד חצי שנה נוספת. ב-13 בינואר 2009 ראש ממשלת ג'מייקה, ברוס גולדינג (מפלגת העבודה) הודיע כי אלן ירש את מקומו של קנת הול כמושל הכללי. ההודעה עוררה מחלוקת, הן מפני שאלן היה בקשרים חזקים עם כנסיית האדוונטיסטים, והן מכיוון שכאדוונטיסט אלן לא יוכל להשתתף באירועים בגלל אמנתו הקפדנית.  ב-28 בינואר 2009 התפטר אלן מנשיאותו בכנסייה. כמו כן התפטר מתפקיד יו"ר הוועד המנהל של אוניברסיטת צפון הקריביים.
ב-26 בפברואר 2009 מונה למושל הכללי השישי בג'מייקה. אף על פי שהאדוונטיזם הוא הזרם הדתי הגדול ביותר בג'מייקה, אלן היה המושל הכללי האדוונטיסטי הראשון בג'מייקה והשני באזור (לאחר סר ג'יימס קרלייל מאנטיגואה וברבודה).
ביוגרפיה > אותות כבוד

בשנת 2006 מונה אלן למפקד מסדר ההבחנה בג'מייקה (CD). עם הפיכתו למושל הכללי, אלן הפך לחבר במסדר הלאום בג'מייקה (ON). במאי 2009 מונה אלן לחבר במסדר מיכאל הקדוש וג'ורג' הקדוש (GCMG) על ידי המלכה אליזבת השנייה, כאשר המינוי הוארך שוב ב-26 במרץ 2009. ב-2 בספטמבר 2013, אלן הפך לאביר החסד של המסדר הנכבד של סנט ג'ון (KStJ).
אלן קיבל דוקטור לשם כבוד לשירות ציבורי מאוניברסיטת צפון הקריביים ותואר דוקטור לשם כבוד למשפטים מאוניברסיטת אנדרוז וכן מאוניברסיטת אוקווד. כל שלושת המוסדות קשורים לכנסיית האדוונטיסטית.